PTTOR-BCP ประกาศลดราคา “เบนซิน-แก๊สโซฮอล์” 30 สต./ลิตร เว้น E85 ลง 15 สต./ลิตร
PTTOR-BCP ประกาศลดราคา “เบนซิน-แก๊สโซฮอล์” 30 สต./ลิตร เว้น E85 ลง 15 สต./ลิตร มีผลพรุ่งนี้ (25 ต.ค.61)
24 ต.ค. 2561

ผู้สื่อข่าวรายงานว่า บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ลง 0.30 บาทต่อลิตร เว้น E85 ลดลง 0.15 บาทต่อลิตร ส่วนดีเซล ดีเซลพรีเมียมคงเดิม มีผล 25 ต.ค.2561 เวลา 05.00 น. เป็นต้นไป
ทั้งนี้ ส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ เบนซิน 95 ของ PTTOR ลิตรละ 36.96 บาท แก๊สโซฮอล์ 95 ลิตรละ 29.85 บาท แก๊สโซฮอล์ 91 ลิตรละ 29.58 บาท E20 ลิตรละ 26.84 บาท E85 ลิตรละ 21.14 บาท ส่วนดีเซลลิตรละ 29.89 บาท โดยราคาขายปลีกข้างต้นยังไม่รวมภาษีบำรุงกรุงเทพมหานคร